
ΚΑΖΑΝΗ ΑΙΚΑΤΕΡΙΝΗ
ΒΟΥΛΕΥΤΗΣ ΕΥΒΟΙΑΣ
ΠΑΣΟΚ - ΚΙΝΗΜΑ ΑΛΛΑΓΗΣ


ΔΕΛΤΙΟ ΤΥΠΟΥ


Τετάρτη, 21 Οκτωβρίου 2026

Ξεκίνησαν οι εργασίες άρσης ετοιμορροπίας στο παλιό Υδροθεραπευτήριο Αιδηψού
Ξεκίνησαν, μετά από πολυετείς καθυστερήσεις, οι εργασίες άρσης ετοιμορροπίας στο παλιό Υδροθεραπευτήριο «Άγιοι Ανάργυροι» στα Λουτρά Αιδηψού, ένα σημαντικό πρώτο βήμα για τη διάσωση του ιστορικού κτιρίου. 
Η διάσωση και αποκατάσταση του Υδροθεραπευτηρίου αποτελεί σταθερό αίτημα της τοπικής κοινωνίας. Η Βουλευτής Εύβοιας του ΠΑΣΟΚ – Κινήματος Αλλαγής, Κατερίνα Καζάνη, ανέδειξε για πρώτη φορά το ζήτημα στη Βουλή με ερώτησή της στις 10 Απριλίου 2025 και επανήλθε στη συνέχεια με σειρά κοινοβουλευτικών παρεμβάσεων. Στις 26 Νοεμβρίου 2025, το ζήτημα συζητήθηκε στην Ολομέλεια της Βουλής, στο πλαίσιο επίκαιρης ερώτησής της προς την Υπουργό Πολιτισμού, με την οποία ζητούσε την άμεση λήψη μέτρων άρσης ετοιμορροπίας και την προώθηση των αναγκαίων μελετών για την πλήρη αποκατάσταση του ιστορικού κτιρίου.
Η έναρξη των εργασιών αποτελεί μια θετική και αναγκαία εξέλιξη. Το ζητούμενο πλέον είναι να ολοκληρωθούν οι απαιτούμενες μελέτες και να προχωρήσουν χωρίς νέες καθυστερήσεις τα επόμενα στάδια, ώστε να διασφαλιστεί η πλήρης αποκατάσταση και ανάδειξη του ιστορικού Υδροθεραπευτηρίου.
Η Κατερίνα Καζάνη θα συνεχίσει τις κοινοβουλευτικές πιέσεις και παρεμβάσεις μέχρι την πλήρη αποκατάσταση και ανάδειξη αυτού του σημαντικού μνημείου της Αιδηψού.

